CELEX: 32015R2402
Language: mt
Date: 2015-10-12 00:00:00
Title: Regolament Delegat tal-Kummissjoni (UE) 2015/2402 tat-12 ta' Ottubru 2015 li jirrevedi l-valuri ta' referenza armonizzati tal-effiċjenza għall-produzzjoni separata tal-elettriku u s-sħana bl-applikazzjoni tad-Direttiva 2012/27/KE tal-Parlament Ewropew u tal-Kunsill u li tħassar d-Deċiżjoni ta' Implimentazzjoni tal-Kummissjoni 2011/877/UE

19.12.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 333/54
               
            REGOLAMENT DELEGAT TAL-KUMMISSJONI (UE) 2015/2402
      tat-12 ta' Ottubru 2015
      li jirrevedi l-valuri ta' referenza armonizzati tal-effiċjenza għall-produzzjoni separata tal-elettriku u s-sħana bl-applikazzjoni tad-Direttiva 2012/27/KE tal-Parlament Ewropew u tal-Kunsill u li tħassar d-Deċiżjoni ta' Implimentazzjoni tal-Kummissjoni 2011/877/UE
      IL-KUMMISSJONI EWROPEA,
      Wara li kkunsidrat it-Trattat dwar il-funzjonament tal-Unjoni Ewropea,
      Wara li kkunsidrat id-Direttiva 2012/27/UE tal-Parlament Ewropew u tal-Kunsill dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (1), u b'mod partikolari t-tieni subparagrafu tal-Artikolu 14(10) tagħha,
      Billi:
      
                  (1)
               
               
                  Skont l-Artikolu 4(1) tad-Direttiva 2004/8/KE tal-Parlament Ewropew u tal-Kunsill (2), il-Kummissjoni, permezz tad-Deċiżjoni ta' Implimentazzjoni 2011/877/UE (3), stabbilixxiet valuri ta' referenza armonizzati tal-effiċjenza għall-produzzjoni separata ta' elettriku u sħana, bħala matriċi ta' valuri ddiferenzjati b'fatturi rilevanti, inkluż is-sena tal-kostruzzjoni u t-tipi ta' fjuwil. Dawn il-valuri huma applikabbli sal-31 ta' Diċembru 2015.
               
            
                  (2)
               
               
                  Il-Kummissjoni rrevediet il-valuri ta' referenza armonizzati tal-effiċjenza għall-produzzjoni separata tal-elettriku u tas-sħana, billi qieset id-dejta mill-użu operattiv taħt kundizzjonijiet realistiċi, mogħtija mill-Istati Membri u l-partijiet interssati. Bħala riżultat tal-iżviluppi fl-aħjar teknoloġija disponibbli u ekonomikament ġustifikabbli, osservati matul il-perjodu 2011 sa 2015, id-distinzjoni miżjuda fid-Deċiżjoni tal-Kummissjoni 2011/877/UE fir-rigward tas-sena tal-kostruzzjoni ta' unità ta' koġenerazzjoni għandha tinżamm f'rabta mal-valuri ta' referenza armonizzati tal-effiċjenza għall-produzzjoni separata tal-elettriku.
               
            
                  (3)
               
               
                  Ir-reviżjoni tal-valuri ta' referenza armonizzati tal-effiċjenza kkonfermat li abbażi tal-esperjenza u l-analiżi ta' dan l-aħħar, il-fatturi ta' korrezzjoni marbuta mas-sitwazzjoni klimatika, kif stipulat fid-Deċiżjoni 2011/877/UE, għandhom japplikaw biss għal impjanti li jużaw fjuwils gassużi.
               
            
                  (4)
               
               
                  Dik ir-reviżjoni kkonfermat, abbażi tal-esperjenza u l-analiżi ta' dan l-aħħar, li l-applikazzjoni tal-fatturi ta' korrezzjoni għal telf evitat mill-grilja stabbiliti fid-Deċiżjoni 2011/877/UE għandha tkompli. Sabiex jirriflettu aħjar it-telf evitat, il-limiti tal-vultaġġ użati u l-valur tal-fatturi ta' korrezzjoni jeħtieġ li jiġu aġġornati.
               
            
                  (5)
               
               
                  Dik ir-reviżjoni tat evidenza li tindika li l-valuri ta' referenza armonizzati tal-effiċjenza għall-produzzjoni separata tas-sħana għandhom jiġu mmodifikati f'xi każijiet. Sabiex jiġu evitati xi bidliet retroattivi fl-iskemi eżistenti, is-sett ġdid ta' referenzi se japplika biss mill-2016, filwaqt li għall-impjanti mibnija qabel dik id-data se jinżamm s-sett eżistenti ta' valuri. Ebda fattur ta' korrezzjoni marbut mas-sitwazzjoni tal-klima ma kien meħtieġ għax it-termodinamika għall-ġenerazzjoni tas-sħana mill-fjuwil ma tiddipendix fuq it-temperatura ambjentali. Barra minn hekk ma hemmx bżonn ta' fatturi ta' korrezzjoni għal telf tas-sħana tal-grilja, billi s-sħana tintuża dejjem ħdejn is-sit tal-produzzjoni.
               
            
                  (6)
               
               
                  Dik ir-reviżjoni pproduċiet evidenza li tindika li l-valuri ta' referenza tal-effiċjenza tal-enerġija ta' bojlers li jiġġeneraw fwar jew ilma sħun għandhom jiġu differenzjati.
               
            
                  (7)
               
               
                  Id-dejta mill-użu operattiv taħt kundizzjonijiet realistiċi wriet titjib statistikament sinifikanti tal-prestazzjoni reali tal-impjanti l-iktar żviluppati li jużaw ċerti tipi ta' fjuwils matul il-perjodu rivedut.
               
            
                  (8)
               
               
                  Il-kundizzjonijiet stabbli għall-investiment fil-koġenerazzjoni u l-fiduċja kontinwa tal-investitur huma meħtieġa, għaldaqstant huwa xieraq li jiġu ffissati l-valuri armonizzati ta' referenza għall-elettriku u s-sħana.
               
            
                  (9)
               
               
                  Il-valuri ta' referenza għall-produzzjoni separata tas-sħana u tal-elettriku stabbiliti fid-Deċiżjoni 2011/877/KE huma applikabbli sal-31 ta' Diċembru 2015, u mill-1 ta' Jannar 2016 jeħtieġ li jiġu applikati l-valuri ta' referenza ġodda. Sabiex tiġi żgurata l-applikabbiltà tas-sett il-ġdid ta' valuri ta' referenza sa dik id-data, ir-Regolament attwali għandu jidħol fis-seħħ fl-ewwel jum wara l-pubblikazzjoni tiegħu.
               
            
                  (10)
               
               
                  L-Artikoli 14, 22 u 23 tad-Direttiva 2012/27/UE jagħtu r-responsabbiltà lill-Kummissjoni biex tadotta atti delegati u taġġorna l-valuri ta' referenza armonizzati għall-produzzjoni separata tal-elettriku u s-sħana. Id-delega tar-responsabbiltà għandha tingħata lill-Kummissjoni għal perjodu ta' ħames snin sa mill-4 ta' Diċembru 2012. Sabiex tiġi evitata sitwazzjoni fejn ma jkun hemm l-ebda estensjoni tad-delega tar-responsabbiltà lil hinn mill-4 ta' Diċembru 2017, il-valuri ta' referenza stabbiliti f'dan ir-Regolament se jibqgħu applikabbli. Kieku r-responsabbiltajiet delegati ġodda jingħataw lill-Kummissjoni f'dan il-perjodu, l-intenzjoni tal-Kummissjoni tkun li tirrevedi l-valuri ta' referenza stabbiliti f'dan ir-Regolament sa mhux aktar tard minn erba' snin wara d-dħul fis-seħħ tiegħu.
               
            
                  (11)
               
               
                  Id-Direttiva 2012/27/UE għandha l-għan li tippromwovi l-koġenerazzjoni sabiex tiġi ffrankata l-enerġija, għalhekk għandu jkun hemm inċentiv biex jiġu mmodernizzati l-unitajiet ta' koġenerazzjoni iktar qodma għat-titjib fl-effiċjenza tal-enerġija tagħhom. Għal dawk ir-raġunijiet, u b'mod konsistenti mar-rekwiżit għall-valuri ta' referenza armonizzati tal-effiċjenza li għandhom ikunu bbażati fuq il-prinċipji msemmija fl-Anness II(f) tad-Direttiva 2012/27/UE, il-valuri ta' referenza tal-effiċjenza għall-elettriku applikabbli għal unità tal-koġenerazzjoni għandhom jiżdiedu mill-ħdax-il sena wara s-sena tal-kostruzzjoni tagħha,
               
            ADOTTAT DAN IR-REGOLAMENT:
      Artikolu 1
      Stabbiliment tal-valuri ta' referenza armonizzati tal-effiċjenza
      Il-valuri ta' referenza armonizzati tal-effiċjenza għall-produzzjoni separata tal-elettriku u s-sħana għandhom ikunu dawk stabbiliti fl-Anness I u l-Anness II rispettivament.
      Artikolu 2
      Fatturi ta' korrezzjoni għall-valuri ta' referenza armonizzati tal-effiċjenza għall-produzzjoni separata tal-elettriku
      1.   L-Istati Membri għandhom japplikaw il-fatturi ta' korrezzjoni ddefiniti fl-Anness III biex jadattaw il-valuri armonizzati ta' referenza għall-effiċjenza ddefiniti fl-Anness I għas-sitwazzjoni ambjentali medja f'kull Stat Membru.
      Jekk fit-territorju ta' Stat Membru d-dejta meteoroloġika uffiċjali turi differenzi fit-temperatura ambjentali annwali ta' 5 °C jew aktar, l-Istat Membru jista', wara li jinnotifika lill-Kummissjoni, juża diversi żoni ta' klima għall-għan tal-ewwel paragrafu billi juża l-metodu ddefinit fl-Anness III.
      2.   L-Istati Membri għandhom japplikaw il-fatturi ta' korrezzjoni stabbiliti fl-Anness IV, sabiex jadattaw il-valuri ta' referenza armonizzati tal-effiċjenza stabbiliti fl-Anness I għal telf evitat tal-grilja.
      3.   Jekk Stat Membru japplika kemm il-fatturi ta' korrezzjoni ddefiniti fl-Anness III kif ukoll dawk iddefiniti fl-Anness IV, huwa għandu japplika l-Anness III qabel ma japplika l-Anness IV.
      Artikolu 3
      Applikazzjoni tal-valuri ta' referenza armonizzati tal-effiċjenza għall-produzzjoni separata tal-elettriku
      1.   L-Istati Membri għandhom japplikaw il-valuri ta' referenza armonizzati tal-effiċjenza stabbiliti fl-Anness I fir-rigward tas-sena ta' kostruzzjoni ta' unità ta' koġenerazzjoni. Dawn il-valuri ta' referenza armonizzati tal-effiċjenza huma applikabbli għal 10 snin mis-sena ta' kostruzzjoni ta' unità ta' koġenerazzjoni.
      2.   Mill-11-il sena wara s-sena ta' kostruzzjoni ta' unità ta' koġenerazzjoni, l-Istati Membri għandhom japplikaw il-valuri armonizzati ta' referenza tal-effiċjenza li bis-saħħa tal-paragrafu 1 japplikaw għal unità ta' koġenerazzjoni li jkollha 10 snin. Dawn il-valuri ta' referenza armonizzati tal-effiċjenza huma applikabbli għal sena.
      3.   Għall-finijiet ta' dan l-Artikolu, is-sena ta' kostruzzjoni ta' unità ta' koġenerazzjoni hija s-sena kalendarja li matulha l-unità tipproduċi l-elettriku għall-ewwel darba.
      Artikolu 4
      Applikazzjoni tal-valuri ta' referenza armonizzati tal-effiċjenza għall-produzzjoni separata tas-sħana
      1.   L-Istati Membri għandhom japplikaw il-valuri ta' referenza armonizzati stabbiliti fl-Anness II fir-rigward tas-sena ta' kostruzzjoni ta' unità ta' koġenerazzjoni.
      2.   Għall-finijiet ta' dan l-Artikolu, is-sena ta' kostruzzjoni ta' unità ta' koġenerazzjoni hija s-sena ta' kostruzzjoni għall-fini tal-Artikolu 3.
      Artikolu 5
      L-immodernizzar ta' unità ta' koġenerazzjoni
      Jekk il-kost ta' investiment marbut mal-immodernizzar ta' unità ta' koġenerazzjoni jaqbeż 50 % tal-kost ta' investiment ta' unità ġdida ta' koġenerazzjoni komparabbli, is-sena kalendarja li matulha l-unità ta' koġenerazzjoni modernizzata tipproduċi għall-ewwel darba l-elettriku għandha tiġi kkunsidrata bħala s-sena ta' kostruzzjoni tal-unità ta' koġenerazzjoni mmodernizzata għall-finijiet tal-Artikoli 3 u 4.
      Artikolu 6
      Taħlita ta' fjuwils
      Jekk l-unità ta' koġenerazzjoni titħaddem b'aktar minn tip ta' fjuwil wieħed, il-valuri ta' referenza armonizzati tal-effiċjenza għall-produzzjoni separata għandha tiġi applikata proporzjonalment għal medja ppeżata tal-użu tal-enerġija tal-fjuwils diversi.
      Artikolu 7
      Tħassir
      Id-Deċiżjoni 2011/877/UE titħassar.
      Artikolu 8
      Dħul fis-seħħ u applikazzjoni
      Dan ir-Regolament jidħol fis-seħħ fl-ewwel jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Dan ir-Regolament japplika mill-1 ta' Jannar 2016.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-12 ta' Ottubru 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 315, 14.11.2012, p. 1.
      
         (2)  Direttiva 2004/8/KE tal-Parlament Ewropew u tal-Kunsill tal-11 ta' Frar 2004 fuq il-promozzjoni ta' koġenerazzjoni bbażata fuq id-domanda għal sħana utli fis-suq intern tal-enerġija, li temenda d-Direttiva 92/42/KEE (ĠU L 52, 21.2.2004, p. 50).
      
         (3)  Deċiżjoni ta' Implimentazzjoni tal-Kummissjoni 2011/877/UE tad-19 ta' Diċembru 2011 li tistabbilixxi valuri ta' referenza armonizzati tal-effiċjenza għal produzzjoni separata ta' elettriku u sħana bl-applikazzjoni tad-Direttiva 2004/8/KE tal-Parlament Ewropew u tal-Kunsill u li tirrevoka d-Deċiżjoni tal-Kummissjoni 2007/74/KE 2007/74/KE (ĠU L 343, 23.12.2011, p. 91).
      
         ANNESS I
         
            Valuri armonizzati ta' referenza tal-effiċjenza għall-produzzjoni separata tal-elettriku
         
         
            (imsemmija fl-Artikolu 1)
         
         Fit-tabella hawn taħt il-valuri ta' referenza armonizzati tal-effiċjenza għall-produzzjoni separata tal-elettriku huma bbażati fuq il-valur kalorifiku nett u l-kundizzjonijiet standard tal-ISO (15 °C temperatura ambjentali, 1,013 bar, 60 % umdità relattiva).
         
                     Kategorija
                  
                  
                     Tip ta' fjuwil
                  
                  
                     Sena ta' kostruzzjoni
                  
               
                     Qabel l-2012
                  
                  
                     2012-2015
                  
                  
                     Mill-2016
                  
               
                     Solidi
                  
                  
                     S1
                  
                  
                     Faħam iebes inkluż l-antraċite, faħam bituminuż, faħam sub-bituminus, kokk, semi-kokk, kokk pet
                  
                  
                     44,2
                  
                  
                     44,2
                  
                  
                     44,2
                  
               
                     S2
                  
                  
                     Linjite, mattunelli tal-linjite, żejt tax-shale
                  
                  
                     41,8
                  
                  
                     41,8
                  
                  
                     41,8
                  
               
                     S3
                  
                  
                     Pit, mattunelli tal-pit
                  
                  
                     39,0
                  
                  
                     39,0
                  
                  
                     39,0
                  
               
                     S4
                  
                  
                     Injam u bijomassa solida oħra inkluż gerbub tal-injam u mattunelli, laqx tal-injam imnixxef, skart tal-injam nadif u xott, qxur tal-ġewż u għadam taż-żebbuġ u ġebel ieħor.
                  
                  
                     33,0
                  
                  
                     33,0
                  
                  
                     37,0
                  
               
                     S5
                  
                  
                     Bijomassa solida oħra inkluż l-injam kollu mhux inkluż taħt S4 u likur iswed u kannella.
                  
                  
                     25,0
                  
                  
                     25,0
                  
                  
                     30,0
                  
               
                     S6
                  
                  
                     Skart industrijali u muniċipali (mhux rinnovabbli) u skart rinnovabbli/bijodegradabbli
                  
                  
                     25,0
                  
                  
                     25,0
                  
                  
                     25,0
                  
               
                     Likwidi
                  
                  
                     L7
                  
                  
                     Żejt tal-fjuwil tqil, żejt tal-gass/tad-diżil, prodotti oħrajn taż-żejt
                  
                  
                     44,2
                  
                  
                     44,2
                  
                  
                     44,2
                  
               
                     L8
                  
                  
                     Bijolikwidi inkluż bijometanol, bijoetanol, bijobutanol, bijodiżil u bijolikwidi oħra
                  
                  
                     44,2
                  
                  
                     44,2
                  
                  
                     44,2
                  
               
                     L9
                  
                  
                     Likwidi ta' skart inkluż skart bijodegradabbli u mhux rinnovabbli (inkluż xaħam, xaħam tad-dam u qamħ li jkun diġà ntuża).
                  
                  
                     25,0
                  
                  
                     25,0
                  
                  
                     29,0
                  
               
                     Gassużi
                  
                  
                     G 10
                  
                  
                     Gass naturali, LPG, LNG u bijometan
                  
                  
                     52,5
                  
                  
                     52,5
                  
                  
                     53,0
                  
               
                     G11
                  
                  
                     Gassijiet tar-raffinerija, idroġenu u gass ta' sinteżi
                  
                  
                     44,2
                  
                  
                     44,2
                  
                  
                     44,2
                  
               
                     G12
                  
                  
                     Bijogass prodott mid-diġestjoni anerobika, mill-miżbla u t-trattament tad-dranaġġ
                  
                  
                     42,0
                  
                  
                     42,0
                  
                  
                     42,0
                  
               
                     G13
                  
                  
                     Gass tal-ifran tal-kokk, gass tal-kalkara tal-funderija, gass tal-minjieri, u gassijiet irkuprati oħrajn (minbarra gass tar-raffinerija)
                  
                  
                     35,0
                  
                  
                     35,0
                  
                  
                     35,0
                  
               
                     Oħrajn r
                  
                  
                     O14
                  
                  
                     Sħana ta' skart (inklużi gassijiet tal-egżost ta' proċessi b'temperatura għolja, il-prodott ta' reazzjonijiet kimiċi esotermiċi)
                  
                  
                      
                  
                  
                      
                  
                  
                     30,0
                  
               
                     O15
                  
                  
                     Nukleari
                  
                  
                      
                  
                  
                      
                  
                  
                     33,0
                  
               
                     O16
                  
                  
                     Termali tax-xemx
                  
                  
                      
                  
                  
                      
                  
                  
                     30,0
                  
               
                     O17
                  
                  
                     Ġeotermali
                  
                  
                      
                  
                  
                      
                  
                  
                     19,5
                  
               
                     O18
                  
                  
                     Fjuwils oħra mhux imsemmija hawn fuq
                  
                  
                      
                  
                  
                      
                  
                  
                     30,0
                  
               
      
         ANNESS II
         
            Valuri armonizzati ta' referenza tal-effiċjenza għall-produzzjoni separata tas-sħana
         
         
            (imsemmija fl-Artikolu 1)
         
         Fit-tabella hawn taħt il-valuri armonizzati ta' referenza tal-effiċjenza għall-produzzjoni separata tas-sħana huma bbażati fuq il-valur kalorifiku nett u fuq il-kundizzjonijiet standard tal-ISO (temperatura ambjentali ta' 15 °C, 1,013 bar, umdità relattiva ta' 60 %).
         
                     Kategorija
                  
                  
                     Tip ta' fjuwil:
                  
                  
                     Sena ta' kostruzzjoni
                  
               
                     Qabel l-2016
                  
                  
                     Wara l-2016
                  
               
                     Ilma sħun
                  
                  
                     Fwar (*)
                     
                  
                  
                     Użu dirett ta' gassijiet tal-egżost (**)
                     
                  
                  
                     Ilma sħun
                  
                  
                     Fwar (*)
                     
                  
                  
                     Użu dirett ta' gassijiet tal-egżost (**)
                     
                  
               
                     Solidi
                  
                  
                     S1
                  
                  
                     Faħam iebes inkluż l-antraċite, faħam bituminuż, faħam subbituminus, kokk, semikokk, kokk pet
                  
                  
                     88
                  
                  
                     83
                  
                  
                     80
                  
                  
                     88
                  
                  
                     83
                  
                  
                     80
                  
               
                     S2
                  
                  
                     Linjite, mattunelli tal-linjite, żejt tax-shale
                  
                  
                     86
                  
                  
                     81
                  
                  
                     78
                  
                  
                     86
                  
                  
                     81
                  
                  
                     78
                  
               
                     S3
                  
                  
                     Pit, mattunelli tal-pit
                  
                  
                     86
                  
                  
                     81
                  
                  
                     78
                  
                  
                     86
                  
                  
                     81
                  
                  
                     78
                  
               
                     S4
                  
                  
                     Bijomassa niexfa inkluż l-injam u bijomassa solida oħra inkluż gerbub tal-injam u mattunelli, laqx tal-injam imnixxef, skart tal-injam nadif u xott, qxur tal-ġewż u għadam taż-żebbuġ u ġebel ieħor.
                  
                  
                     86
                  
                  
                     81
                  
                  
                     78
                  
                  
                     86
                  
                  
                     81
                  
                  
                     78
                  
               
                     S5
                  
                  
                     Bijomassa solida oħra inkluż l-injam kollu mhux inkluż taħt S4 u likur iswed u kannella.
                  
                  
                     80
                  
                  
                     75
                  
                  
                     72
                  
                  
                     80
                  
                  
                     75
                  
                  
                     72
                  
               
                     S6
                  
                  
                     Skart industrijali u muniċipali (mhux rinnovabbli) u skart rinnovabbli/bijodegradabbli
                  
                  
                     80
                  
                  
                     75
                  
                  
                     72
                  
                  
                     80
                  
                  
                     75
                  
                  
                     72
                  
               
                     Likwidi
                  
                  
                     L7
                  
                  
                     Żejt tal-fjuwil tqil, żejt tal-gass/tad-diżil, prodotti oħrajn taż-żejt
                  
                  
                     89
                  
                  
                     84
                  
                  
                     81
                  
                  
                     85
                  
                  
                     80
                  
                  
                     77
                  
               
                     L8
                  
                  
                     Bijolikwidi inkluż bijometanol, bijoetanol, bijobutanol, bijodiżil, u bijolikwidi oħra
                  
                  
                     89
                  
                  
                     84
                  
                  
                     81
                  
                  
                     85
                  
                  
                     80
                  
                  
                     77
                  
               
                     L9
                  
                  
                     Likwidi ta' skart inkluż skart bijodegradabbli u mhux rinnovabbli (inkluż xaħam, xaħam tad-dam u xaħam li jkun diġà ntuża).
                  
                  
                     80
                  
                  
                     75
                  
                  
                     72
                  
                  
                     75
                  
                  
                     70
                  
                  
                     67
                  
               
                     Gassużi
                  
                  
                     G 10
                  
                  
                     Gass naturali, LPG, LNG u bijometan
                  
                  
                     90
                  
                  
                     85
                  
                  
                     82
                  
                  
                     92
                  
                  
                     87
                  
                  
                     84
                  
               
                     G11
                  
                  
                     Gassijiet tar-raffinerija, idroġenu u gass ta' sinteżi
                  
                  
                     89
                  
                  
                     84
                  
                  
                     81
                  
                  
                     90
                  
                  
                     85
                  
                  
                     82
                  
               
                     G12
                  
                  
                     Bijogass prodott mid-diġestjoni anerobika, mill-miżbla u t-trattament tad-dranaġġ
                  
                  
                     70
                  
                  
                     65
                  
                  
                     62
                  
                  
                     80
                  
                  
                     75
                  
                  
                     72
                  
               
                     G13
                  
                  
                     Gass tal-ifran tal-kokk, gass tal-kalkara tal-funderija, gass tal-minjieri, u gassijiet irkuprati oħrajn (minbarra gass tar-raffinerija)
                  
                  
                     80
                  
                  
                     75
                  
                  
                     72
                  
                  
                     80
                  
                  
                     75
                  
                  
                     72
                  
               
                     Oħrajn
                  
                  
                     O14
                  
                  
                     Sħana ta' skart (inklużi gassijiet tal-egżost ta' proċessi b'temperatura għolja, il-prodott ta' reazzjonijiet kimiċi esotermiċi)
                  
                  
                     —
                  
                  
                     —
                  
                  
                     —
                  
                  
                     92
                  
                  
                     87
                  
                  
                     —
                  
               
                     O15
                  
                  
                     Nukleari
                  
                  
                     —
                  
                  
                     —
                  
                  
                     —
                  
                  
                     92
                  
                  
                     87
                  
                  
                     —
                  
               
                     O16
                  
                  
                     Termali tax-xemx
                  
                  
                     —
                  
                  
                     —
                  
                  
                     —
                  
                  
                     92
                  
                  
                     87
                  
                  
                     —
                  
               
                     O17
                  
                  
                     Ġeotermali
                  
                  
                     —
                  
                  
                     —
                  
                  
                     —
                  
                  
                     92
                  
                  
                     87
                  
                  
                     —
                  
               
                     O18
                  
                  
                     Fjuwils oħra mhux imsemmija hawn fuq
                  
                  
                     —
                  
                  
                     —
                  
                  
                     —
                  
                  
                     92
                  
                  
                     87
                  
                  
                     —
                  
               
            (*)  L-impjanti ma jikkunsidrawx ir-ritorn tal-kondensat fil-kalkoli tagħhom tal-effiċjenzi tas-sħana tas-CHP,il-valuri ta' referenza tal-effiċjenza li jidhru fit-tabella ta' hawn fuq għandhom jiżdiedu b'(5) ħames punti perċentwali.
         
            (**)  Għandhom jintużaw il-valuri għall-użu diretta jekk it-temperatura tkun ta' 250 °C jew aktar.
      
      
         ANNESS III
         
            Fatturi ta' korrezzjoni marbuta mas-sitwazzjoni klimatika medja u metodu biex jiġu stabbiliti żoni ta' klima għall-applikazzjoni tal-valuri armonizzati ta' referenza tal-effiċjenza għall-produzzjoni separata tal-elettriku
         
         
            (imsemmija fl-Artikolu 2(1))
         
         (a)   Fatturi ta' korrezzjoni marbuta mas-sitwazzjoni klimatika medja
         Il-korrezzjoni tat-temperatura ambjentali hija bbażata fuq id-differenza bejn it-temperatura medja annwali fi Stat Membru u l-kundizzjonijiet standard atmosferiċi tal-ISO (15 °C).
         Il-korrezzjoni għandha tkun kif ġej:
         
                      
                  
                  
                     telf ta' effiċjenza ta' 0,1 % ta' punt perċentwali għal kull grad 'il fuq minn 15 °C;
                  
               
                      
                  
                  
                     żieda ta' effiċjenza ta' 0,1 % ta' punt perċentwali għal kull grad taħt 15 °C.
                  
               Eżempju:
         Meta t-temperatura medja annwali fi Stat Membru hi ta' 10 °C, il-valur ta' referenza ta' unità ta' koġenerazzjoni f'dak l-Istat Membru trid tiżdied b'0,5 % ta' punt perċentwali.
         (b)   Il-korrezzjoni tat-temperatura ambjentali tapplika biss għal fjuwils gassużi (G10, G11, G12, G13).
         (c)   Metodu biex jiġu stabbiliti ż-żoni klimatiċi:
         Il-limiti ta' kull żona klimatika huma kostitwiti minn isotermi (fi gradi Celsius sħaħ) tat-temperatura ambjentali medja annwali b'differenza ta' mill-inqas 4 °C. Id-differenza fit-temperatura bejn it-temperaturi ambjentali medji annwali f'żoni klimatiċi biswit xulxin trid ta' mill-inqas tkun 4 °C.
         Eżempju:
         Jekk, pereżempju, għal Stat Membru partikolari it-temperatura ambjentali medja annwali hija 12 °C f'ċertu post u 6 °C f'post ieħor fl-istess Stat Membru, l-Istat Membru għandu l-għażla li jdaħħal żewġ żoni klimatiċi, separati b'isoterma ta' 9 °C:
         Żona klimatika bejn l-isotermi ta' 9 °C u 13 °C (differenza ta' 4 °C) b'temperatura ambjentali annwali medja ta' 11 °C, u
         Żona klimatika oħra bejn l-isotermi ta' 5 °C u 9 °C b'temperatura ambjentali annwali medja ta' 7 °C.
      
      
         ANNESS IV
         
            Fatturi ta' korrezzjoni għal telf evitat mill-grilja għall-applikazzjoni tal-valuri armonizzati ta' referenza tal-effiċjenza għall-produzzjoni separata tal-elettriku
         
         
            (imsemmija fl-Artikolu 2(2))
         
         
                     Livell ta' vultaġġ ta' konnessjoni
                  
                  
                     Fattur ta' korrezzjoni (mhux fil-post)
                  
                  
                     Fattur ta' korrezzjoni (fil-post)
                  
               
                     > 345 kV
                  
                  
                     1
                  
                  
                     0,976
                  
               
                     ≥ 200 — < 345 kV
                  
                  
                     0,972
                  
                  
                     0,963
                  
               
                     ≥ 100 — < 200 kV
                  
                  
                     0,963
                  
                  
                     0,951
                  
               
                     ≥ 50 — < 100 kV
                  
                  
                     0,952
                  
                  
                     0,936
                  
               
                     ≥ 12 — < 50 kV
                  
                  
                     0,935
                  
                  
                     0,914
                  
               
                     ≥ 0,45 — < 12 kV
                  
                  
                     0,918
                  
                  
                     0,891
                  
               
                     < 0,45 kV
                  
                  
                     0,888
                  
                  
                     0,851
                  
               Eżempju:
         Unità ta' koġenerazzjoni ta' 100 kWel b'magna li tirreċiproka li titħaddem bil-gass naturali tiġġenera elettriku b'vultaġġ ta' 380. Minn dan l-elettriku 85 % jintużaw għall-konsum tal-unità stess u 15 % jmorru fil-grilja. L-impjant imbena fl-2010. It-temperatura ambjentali annwali hi ta' 15 °C (għalhekk ebda korrezzjoni klimatika mhi meħtieġa).
         Wara l-korrezzjoni għat-telf tal-grilja, jirriżulta li l-valur ta' referenza tal-effiċjenza għall-produzzjoni separata tal-elettriku f'din l-unità ta' koġenerazzjoni huwa (abbażi tal-medja ppeżata tal-fatturi f'dan l-Anness):
         Ref Εη = 52,5 % × (0,851 × 85 % + 0,888 × 15 %) = 45,0 %